กลุ่มพลังงานวิ่งคึกคัก รับราคาน้ำมันดิบฟื้น กูรูชู TOP เด็ดสุด Top Pick กลุ่ม
กลุ่มพลังงานวิ่งคึกคัก รับราคาน้ำมันดิบขึ้น กูรูชู TOP เด็ดสุด Top Pick กลุ่ม
7 เม.ย. 2558

ผู้สื่อข่าวรายงานว่า ราคาหุ้นบริษัท ไทยออยล์ จำกัด (มหาชน) หรือ TOP ณ เวลา 11.35 น.อยู่ที่ 54.75 บาท บวก 1.00 หรือ 1.86% มูลค่าการซื้อขาย 210.37 ล้านบาท
ราคาหุ้นบริษัท ปตท. จำกัด (มหาชน) หรือ PTT ณ เวลา 11.35 น.อยู่ที่ 336.00 บาท บวก 6.00 หรือ 1.82% มูลค่าการซื้อขาย 467.13 ล้านบาท
ราคาหุ้นบริษัท ไออาร์พีซี จำกัด (มหาชน) หรือ IRPC ณ เวลา 11.35 น.อยู่ที่ 4.50 บาท บวก 0.02 หรือ 0.45% มูลค่าการซื้อขาย 198.17 ล้านบาท
ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 11.35 น.อยู่ที่ 117.00 บาท บวก 3.50 หรือ 3.08% มูลค่าการซื้อขาย 318.83 ล้านบาท
บล. ดีบีเอส วิคเคอร์ส ระบุในบทวิเคราะห์(7 เม.ย.)ว่า กลุ่มพลังงาน ได้รับผลดีจากการพุ่งขึ้นของราคาน้ำมันดิบในระยะสั้น ซึ่งเป็นผลจากการที่บริษัทน้ำมันรัฐบาลซาอุดิอาระเบียปรับขึ้นราคาขายน้ำมันในภูมิภาคเอเชียต่อเป็นเดือนที่ 2 แต่ราคาน้ำมันดิบอาจปรับขึ้นอย่างจำกัด เพราะอุปสงค์ในตลาดโลกยังไม่แข็งแกร่งมาก
ขณะเดียวกันการผลิตและสต็อกน้ำมันสหรัฐยังคงสูงมาก และถ้าอิหร่านผลิตน้ำมันดิบสู่ตลาดโลกอีก 1 ล้านบาร์เรล/วันจะทำให้มีปริมาณน้ำมันดิบส่วนเกินเพิ่มขึ้นเป็นกว่า 2 ล้านบาร์เรล/วัน กลยุทธ์การลงทุน จึงเน้นเก็งกำไรตามรอบเป็นหลัก
สำหรับ PTT เน้นซื้อเหนือ 326 โดยมีแนวต้าน 335-340, 350 บาท,
ด้าน TOP ซื้อค่าบวก แนวต้าน 55-56, 58 บาท ต่ำกว่า 52 บาท Stop Loss,
ส่วน IRPC ซื้อค่าบวก แนวต้าน 4.60, 4.80-5.0 บาท ต่ำกว่า 4.30 บาท Stop Loss
สำหรับ PTTEP ให้ซื้อตามค่าบวกเช่นกัน โดยมีแนวต้าน 117, 120-125 บาท ต่ำกว่า 110 Stop Loss
ทั้งนี้ในเชิงปัจจัยพื้นฐานชอบหุ้นโรงกลั่นมากกว่าสำรวจ &amp; ผลิต เพราะคาดว่าผลประกอบการในปี 58 จะฟื้นตัวได้ดีกว่า อันเนื่องจากค่าการกลั่นที่เพิ่มขึ้นเพราะ Fuel Loss &amp; Crude Premium ต่ำลง และไม่มีผลขาดทุนจากสต็อกจำนวนมากเหมือนปีก่อน หุ้น Top Pick เป็น TOP (ให้ราคาพื้นฐานปี 58 เท่ากับ 69 บาท)   